
**ΠΡΟΣΑΡΜΟΣΜΕΝΟ ΥΛΙΚΟ ΣΤΟ ΜΑΘΗΜΑ ΤΗΣ ΟΙΚΙΑΚΗΣ ΟΙΚΟΝΟΜΙΑΣ ΓΙΑ ΤΗ ΜΑΚΡΥΓΙΑΝΝΗ ΕΥΑ**

**ΚΕΦΑΛΑΙΟ 1: Η ΟΙΚΟΓΕΝΕΙΑ ΚΑΙ Ο ΚΟΙΝΩΝΙΚΟΣ ΠΕΡΙΓΥΡΟΣ**

* 1. **Η οικογένεια – Η ελληνική οικογένεια**

**Τι ορίζουμε οικογένεια;**

Οικογένεια είναι το σύνολο των ανθρώπων που ζουν μέσα στο ίδιο σπίτι και συνδέονται με σχέση γάμου και συγγένειας.



**Ποιες ανάγκες ικανοποιεί η οικογένεια στον άνθρωπο;**

1. Ικανοποιεί βιολογικές και ψυχολογικές ανάγκες
2. Αποκτά κοινωνικές αρετές
3. Διδάσκει ηθικές αξίες
4. Καλλιεργεί τον χαρακτήρα
5. Λύνει απορίες και βοηθά στην απόκτηση γνώσεων

**Ποια είναι η σημασία της οικογένειας για την κοινωνία;**

Η σωστή, ασφαλής και σταθερή οικογένεια εξασφαλίζει τη σωστή λειτουργία της κοινωνίας



**Ποια είδη οικογένειας συναντούμε σήμερα;**

1. Πυρηνική οικογένεια: αποτελείται από συζύγους ή από συζύγους και παιδιά
2. Μονογονεϊκή οικογένεια: αποτελείται από έναν γονέα και ένα ή περισσότερα παιδιά
3. Οικογένεια χωρίς γάμο: αποτελείται από το ζευγάρι με παιδιά ή χωρίς
4. Εκτεταμένη οικογένεια: αποτελείται από τρεις οι περισσότερες γενιές που ζουν στο ίδιο σπίτι.



**Ποια είναι τα εξελικτικά στάδια του θεσμού της οικογένειας;**

|  |  |
| --- | --- |
| Προϊστορική εποχή (πριν την εμφάνιση του αρότρου) | Μητριαρχία (η μητέρα έπαιρνε τις αποφάσεις) |
| Προϊστορική εποχή (μετά την εμφάνιση του αρότρου) | Πατριαρχία ( ο πατέρας έπαιρνε τις αποφάσεις) |
| Αρχαία Ελλάδα | Πατριαρχία ( ο πατέρας έπαιρνε τις αποφάσεις) |
| Ρωμαϊκή εποχή | Πατριαρχία ( ο πατέρας έπαιρνε τις αποφάσεις) |
| Βιομηχανική επανάσταση | και οι δύο σύζυγοι είχαν από κοινού ρόλους |
| Σήμερα | Και οι δύο γονείς έχουν ίσα δικαιώματα στην εργασία και το μεγάλωμα των παιδιών |

****

**Ποια είναι τα χαρακτηριστικά της σημερινής ελληνικής οικογένειας;**

1. Έχει πυρηνική μορφή
2. Αρχηγός είναι ο πατέρας αλλά και η μητέρα θεωρείται ισότιμη.
3. Η μητέρα εργάζεται κι εκείνη
4. Ο χρόνος παραμονής στο σπίτι μειώθηκε.

**Έχει αλλάξει στην εποχή μας, ο τρόπος ζωής της αγροτικής οικογένειας;**

Ναι έχει αλλάξει γιατί πλέον υπάρχει η πρόοδος της τεχνολογίας, τα Μ.Μ.Ε και η μείωση της απόστασης από τα αστικά κέντρα.




**Τι ονομάζουμε συγγένεια;**

Συγγένεια είναι ο **κοινωνικός δεσμός** που συνδέει τα μέλη της

οικογένειας μεταξύ τους.

**Ποια είναι τα βασικά είδη συγγένειας;**

1. Η συγγένεια εξ αίματος: Δημιουργείται από τη βιολογική διαδικασία της γέννησης π.χ γονείς και παιδιά είναι συγγενείς εξ αίματος
2. Η συγγένεια εξ αγχιστείας: ύστερα από έναν γάμο οι συγγενείς των συζύγων είναι συγγενείς εξ αγχιστείας.